CELEX: 22008D0082(01)
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 82/2008 ta' l- 4 ta' Lulju 2008 li temenda l-Anness XI (Is-servizzi tat-telekomunikazzjoni) tal-Ftehim taż-ŻEE

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/16
               
            DEĊIŻJONI TAL-KUMITAT KONĠUNT TAŻ-ŻEE
      Nru 82/2008
      ta' l-4 ta' Lulju 2008
      li temenda l-Anness XI (Is-servizzi tat-telekomunikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 67/2008 tas-6 ta' Ġunju 2008 (1).
               
            
                  (2)
               
               
                  Id-Deċiżjoni tal-Kummissjoni 2008/60/KE tal-21 ta' Diċembru 2007 temenda d-Deċiżjoni 2003/548/KE rigward it-tħassir ta' tipi speċifiċi ta' linji mikrija mis-Sett Minimu ta' Linji Mikrija (2) għandha tkun inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Dan li ġej għandu jiġi miżjud mal-punt 5cn (id-Direttiva Kummissjoni 2003/548/KE) fl-Anness XI mal-Ftehim:
      “, kif emendat b'li ġej:
      
                  —
               
               
                  
                     32008 D 0060: Id-Deċiżjoni tal-Kummissjoni 2008/60/KE tal-21 ta’ Diċembru 2007 (ĠU L 15, 18.1.2008, p. 32).”
               
            Artikolu 2
      It-testi tad-Deċiżjoni 2008/60/KE fil-lingwa Iżlandiża u dik Norveġiża, li għandhom jiġu ppublikati fis-Suppliment ŻEE ta' Il-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-5 ta' Lulju 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE ta', u fis-Suppliment ŻEE ta' Il-Ġurnal Uffiċjali ta' l-Unjoni Ewropea.
      
         Magħmula fi Brussell, 4 ta’ Lulju 2008.
         
            
               Għall-Kumitat Konġunt taż-ŻEE
            
            
               Il-President
            
            H. S. H. Prinz Nikolaus von LIECHTENSTEIN
         
      
      
         (1)  ĠU L 257, 25.9.2008, p. 30.
      
         (2)  ĠU L 15, 18.1.2008, p. 32.
      
         (*)  M'huma indikati l-ebda rekwiżiti kostituzzjonali.